Dodatok č. 5 k Pokynu riaditeľa školy na zabezpečenie prevádzky, vnútorného režimu a podmienok na zaistenie bezpečnosti a ochrany zdravia detí/žiakov školy

v súvislosti so šírením COVID-19

### **Usmernenie riaditeľa školy platné od 01. 10. 2020 k postupu Spojenej katolíckej školy, Farská 19, 949 01 Nitra pri realizácií výchovno-vzdelávacieho procesu počas mimoriadnej situácie v súvislosti s ochorením Covid-19. Usmernenie je vydané na základe odporúčaní MŠVVaŠ zo dňa 29. 09. 2020.**

 Spojená katolícka škola, Farská 19, 949 01 Nitra bez ohľadu na farbu semaforu školy nad rámec opatrení vyplývajúcich z aktuálneho manuálu opatrení pre školy a školské zariadenia MŠVVaŠ SR nebude až do odvolania realizovať:

* školy v prírode a lyžiarsky výcvik, a to ani dennou formou,
* kultúrne, umelecké a tanečné aktivity mimo povinného výchovno-vzdelávacieho procesu (napr. stužková, venčeky, besiedky a pod.).

 Nad rámec opatrení vyplývajúcich z manuálov opatrení pre školy a školské zariadenia bez ohľadu na farbu semaforu bude škola realizovať dištančnou formou nasledovné aktivity:

* rodičovské združenia
* zasadnutia rady rodičov, rady školy a pod.
* všetky zasadnutia a stretnutia študentských organizácií (študentský parlament, študentský senát, rady študentov a iné)

Telesná a hudobná výchova sa nad rámec opatrení vyplývajúcich z manuálov opatrení pre školy a školské zariadenia bez ohľadu na farbu semaforu školy bude realizovať len teoretickou formou a v exteriéroch. V interiéri aj v exteriéri pri vyššie spomenutých aktivitách budú všetci žiaci nosiť rúška.

Na základe opatrenia ÚVZ SR zo dňa 29. 09. 2020 s účinnosťou od 1. 10. 2020 od 6:00 hod. až do odvolania sa budú všetci žiaci pohybovať v interiéri školy aj exteriéri pri aktivitách v rámci výchovno-vzdelávacieho procesu  s prekrytím horných dýchacích ciest (nos, ústa) ako je napr. rúško s výnimkou:

* žiakov prvého stupňa základnej školy v interiéri školy v rámci výchovno-vzdelávacieho procesu,
* žiakov so stredným a ťažkým mentálnym alebo sluchovým postihnutím,
* deti v interiéri materskej školy.

Aj vo vyššie uvedených prípadoch odporúčame nosiť rúško.

Ruší sa výnimka z povinnosti prekrytia horných dýchacích ciest pre žiakov pri konaní prijímacích skúšok, komisionálnych skúšok a pri ukončovaní výchovy a vzdelávania.

Okrem vyššie uvedeného ostávajú v platnosti nariadenia podľa „Pokynu riaditeľa školy na zabezpečenie prevádzky, vnútorného režimu a podmienok na zaistenie bezpečnosti a ochrany zdravia detí/žiakov školy v súvislosti so šírením COVID-19“ zo dňa 26.8. 2020 v znení neskorších dodatkov.

Jednotlivé opatrenia môžu byť predlžené, prípadne upravené na základe aktuálnej epidemiologickej situácie a nariadení ÚVZ SR a MŠVVaŠ SR.

V Nitre **29. 09. 2020**

Mgr. Radoslav Rusňák

riaditeľ školy